Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: 15/2006. (IV. 3.) OM rendelethez]
Paragraph Index: 118

b) Transportation Engineer – Professional Pilot 3. Képzési terület: mûszaki 4. Képzési ág: gépész-, közlekedés-, mechatronikai mérnöki 5. A képzési idõ félévekben: 7 félév 6. A alapfokozat megszerzéséhez összegyûjtendõ kreditek száma: 210 kredit 6.1. képzési ágon belüli közös képzési szakasz minimális kreditértéke: –; 6.2. A szakirányhoz rendelhetõ minimális kreditérték: 40 kredit; 6.3. A szabadon választható tantárgyakhoz rendelhetõ minimális kreditérték: 10 kredit; 6.4. A szakdolgozathoz rendelt kreditérték: 15 kredit; 6.5. A gyakorlati ismeretekhez rendelhetõ minimális kreditérték: 60 kredit; 6.6. Intézményen kívüli összefüggõ gyakorlati képzésben szerezhetõ minimális kreditérték: – 7. Az alapképzési szak képzési célja, az elsajátítandó szakmai kompetenciák: A képzés célja közlekedésmérnökök képzése, akik alkalmasak közlekedési-, szállítási és logisztikai folyamatok tervezésére, elõkészítésére, mûködtetésére és irányítására, a kapcsolódó igazgatási és hatósági feladatok ellátására, valamint ezen folyamatok eszközeinek megválasztásával, üzemeltetésével és fenntartásával kapcsolatos feladatok ellátására, beleértve az infrastruktúra, valamint az irányítási- és informatikai rendszer elemeit is. A megszerzett ismeretek birtokában alkalmassá válhatnak a képzés második ciklusban történõ folytatására. A légiközlekedési-hajózó szakirányon végzettek alkalmasak a repülõgépeket üzemeltetõ vállalkozásoknál, szervezeteknél a hivatásos repülõgépvezetõi tevékenység ellátására, a repülõgépek üzemeltetésével, karbantartásával, a szállítási feladatok szervezésével, megoldásával kapcsolatos teendõk végzésére. Alapfokozatbirtokábanaközlekedésmérnökök–avárhatószakirányokatéságazatokatisfigyelembevéve–képesek: – a közlekedési, szállítási-logisztikai igények felismerésére, az összefüggések meghatározására, – a közlekedési, szállítási-logisztikai folyamatok megismerésére, a folyamatok lebonyolítására, a lebonyolítás technikai megvalósítására, – a közlekedési, szállítási-logisztikai rendszer funkciójának megfelelõ folyamat megtervezésére, a technikai elemek megválasztására, a rendszer mûködésének menedzselésére, – a folyamatot kiszolgáló jármûvek és mobil gépek üzemeltetésére, fenntartására, az irányítórendszerek mûködtetésére, a környezeti szempontok figyelembevételére, – tervezõi, szervezõi, irányítási, üzemeltetési feladatok ellátására, – munkavédelmi feladatok megoldására, – hatósági és marketing tevékenység végzésére, továbbá légiközlekedési hajózás szakirányon parancsnok-pilótaként kereskedelmi repülések végrehajtására, repülõgépek üzemeltetését kiszolgáló és irányító mérnöki feladatok ellátására, illetve továbbképzés után speciális (közforgalmi, növényvédelmi, katonai) repülõgépes tevékenység végzésére. 8. A törzsanyag (a szakképzettség szempontjából meghatározó) ismeretkörök: – természettudományos alapismeretek: 40–50 kredit matematika (min. 12 kredit), mechanika, mérnöki fizika, mûszaki kémia, hõ- és áramlástan, elektrotechnika, anyagismeret,azintézményhagyományainakéslehetõségeinekmegfelelõtovábbitermészettudományosismeretek; – gazdasági és humán ismeretek: 16–30 kredit közgazdaságtan, vállalat-gazdaságtan, jog, munkavédelem, az intézmény hagyományainak és lehetõségeinek megfelelõ további gazdasági és humán ismeretek; – szakmai törzsanyag: 70–103 kredit közlekedési és szállítási technológiák, logisztika, közlekedéstervezés, mûszaki ábrázolás, jármûelemek, jármûhajtások, jármûvek és mobil gépek, szállítástechnika, közlekedési infrastruktúra, számítástechnika, közlekedési informatika, közlekedésgazdaságtan, közlekedési statisztika, forgalomtechnika, közlekedésbiztonság, környezetvédelem, irányítástechnika, közlekedési automatika, jármûüzem, jármûfenntartás, egyéb, intézményi hatáskörû szakmai törzsanyag. A légiközlekedési hajózás önálló szakirányon a differenciált szakmai törzsanyag ismeretkörei: repüléselmélet, szakmai angol, PPL elméleti ismeretek, légijog, repülésmeteorológia, repülési navigáció, repülési gyakorlat, emberi teljesítõképesség és korlátai, repülõgép mûszerek és elektromos berendezések, repülés elõkészítése és tervezése, légijármûvek üzemeltetési eljárásai, rádióforgalmazás, repülõgép sárkány és rendszerei, repülõgép hajtómûvek, repülõ személyzeti együttmûködés (MCC). 9. Szakmai gyakorlat: Az intézményen kívül teljesítendõ szakmai gyakorlat kritériumfeltétel. A szakmai gyakorlat külsõ szakmai gyakorló helyen, intézményben, erre alkalmas szervezetnél, vagy felsõoktatási intézményi gyakorlóhelyen teljesítendõ, legalább 6 hétig tartó gyakorlat. 10. Nyelvi követelmények: Az alapfokozat megszerzéséhez államilag elismert, legalább középfokú (B2), komplex típusú nyelvvizsga vagy azzal egyenértékû érettségi bizonyítvány, illetve oklevél szükséges. Légiközlekedési hajózó szakirányon a repülõgépvezetõ képzés feltételeit részletesen leíró JAA (EU) elõírás szerinti speciális angol nyelvtudás szükséges.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes